எட்டயபுரத்திலும் சென்னையிலுள்ள திருவல்லிக்கேணியிலும் பாரதியார் வாழ்ந்த இடத்தை பாரதியாரின் நினைவு இல்லமாக தமிழ்நாடு அரசு மாற்றி இன்று வரை பொது மக்களின் பார்வைக்காக பராமரித்து வருகிறது.இவர் பிறந்த எட்டயபுரத்தில் பாரதியின் நினைவாக மணிமண்டபம் அமைக்கப்பட்டு பாரதியாருடைய திருவுருவச்சிலையும் வைக்கப்பட்டுள்ளது.பாரதியின் வாழ்க்கை வரலாறு தொடர்பான புகைப்படக் கண்காட்சியும் இவருடைய திருவுருவச்சிலையும் இவரின் நினைவை போற்றும் வகையில் அமைக்கப்பட்டுள்ளது.